Държавен вестник, бр. 24, 2013 г., стр. 25

БРОЙ  24	
Д Ъ Р Ж А В Е Н  В Е С Т Н И К 	
СТР.  25  
Раздел III
Задължения на дистрибуторите на ЕЕО
Чл. 15. Преди да предоставят на пазара 
ЕЕО, дистрибуторите проверяват:
1. дали е нанесена маркировка „СЕ“ на 
оборудването;
2. дали ЕЕО се придружава от изискваните 
документи на български език;
3. изпълнението на задълженията по чл. 6, 
т. 4 и 5 и чл. 11, т. 2 от производителя и/или 
вносителя на ЕЕО.
Чл. 16. (1) Когато даден дистрибутор на 
ЕЕО има основание да смята, че определено 
ЕЕО не съответства на разпоредбите на чл. 2, 
ал. 1, той информира производителя или вно­
сителя на ЕЕО и органа за надзор на пазара 
по чл. 27, ал. 6 или 7 ЗЗВВХВС.
(2) Дистрибуторът не предоставя на пазара 
ЕЕО, преди то да бъде приведено в съответ­
ствие с изискванията на наредбата.
Чл. 17. (1) Дистрибутор, който е предоста­
вил на пазара ЕЕО, което не съответства на 
изискванията на глава пета „а“ от ЗЗВВХВС 
и на наредбата, незабавно предприема необхо­
димите мерки за привеждане в съответствие 
на това ЕЕО, за изтегляне или изземване от 
пазара, ако това е целесъобразно.
(2) В случаите по ал. 1 дистрибуторът на 
ЕЕО незабавно информира органа за надзор 
на пазара по чл. 27, ал. 6 или 7 ЗЗВВХВС, 
като предоставя подробна информация за 
несъответствието и за предприетите мерки.
Чл. 18. (1) При получаване на мотивирано 
искане от орган за надзор на пазара по чл. 27, 
ал. 6 или 7 ЗЗВВХВС дистрибуторът на ЕЕО 
предоставя цялата информация и документа­
ция, необходими за доказване съответствието 
на това ЕЕО с изискванията на глава пета 
„а“ от ЗЗВВХВС и на наредбата.
(2) Дистрибуторът оказва пълно съдействие 
на органа по ал. 1 за всяко действие за оси­
гуряване съответствието на предоставеното 
ЕЕО, при поискване.
Чл. 19. Всеки вносител на ЕЕО или дис­
трибутор на ЕЕО, когато пуска на пазара или 
предоставя оборудване под свое име или своя 
търговска марка или променя вече пуснато 
на пазара ЕЕО по начин, който може да се 
отрази на съответствието на това ЕЕО с из­
искванията на глава пета „а“ от ЗЗВВХВС и/
или на наредбата, се счита за производител 
на ЕЕО и изпълнява задълженията на про­
изводителя по чл. 5 – 8.
Чл. 20. Икономическите оператори под­
държат в наличност за срок 10 години от 
пускането на пазара или предоставянето на 
ЕЕО и предоставят при поискване на органи­
те по чл. 27, ал. 6 и 7 ЗЗВВХВС информация 
относно:
1. икономическите оператори, които са им 
доставяли ЕЕО;
2. икономическите оператори, на които те 
са доставяли ЕЕО. 
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Изземване“ е всяка мярка, целяща да 
постигне връщане на продукт, който вече е 
бил предоставен на разположение на крайния 
потребител.
2. „Изтегляне“ е всяка мярка, целяща да 
предотврати предоставянето на пазара на про­
дукт, който вече е във веригата на доставки.
3. „Надзор на пазара“ са извършваните 
дейности и вземаните мерки от страна на ор­
ганите по чл. 27, ал. 6 и 7 ЗЗВВХВС, за да се 
гарантира, че ЕЕО отговаря на определените 
изисквания на глава пета „а“ от ЗЗВВХВС и 
на наредбата и не застрашава здравето, без­
опасността или други аспекти на опазването 
на обществения интерес.
4. „Техническа спецификация“ е документ, 
определящ техническите изисквания, на ко­
ито трябва да отговарят определен продукт, 
процес или услуга.
§ 2. Наредбата въвежда изискванията на:
1. Директива 2011/65/ЕС на Европейския 
парламент и на Съвета от 8 юни 2011 г. относно 
ограничението за употребата на определени 
опасни вещества в електрическото и елек­
тронното оборудване (ОВ, L 174, 1.7.2011 г.; 
попр., ОВ, L 209, 4.8.2012 г.).
2. Делегирана директива 2012/50/ЕС на 
Комисията от 10 октомври 2012 г. за изме­
нение с цел привеждане в съответствие с 
техническия прогрес на Приложение III към 
Директива 2011/65/ЕС на Европейския пар­
ламент и на Съвета относно освобождаване 
от ограничението за употреба на олово (ОВ, 
L 348, 18.12.2012 г.).
3. Делегирана директива 2012/51/ЕС на 
Комисията от 10 октомври 2012 г. за изме­
нение с цел привеждане в съответствие с 
техническия прогрес на Приложение III към 
Директива 2011/65/ЕС на Европейския пар­
ламент и на Съвета относно освобождаване 
от ограничението за употреба на кадмий (ОВ, 
L 348, 18.12.2012 г.).
ЗАКЛЮЧИТЕЛНИ РАЗПОРЕДБИ
§ 3. Наредбата се приема на основание 
чл. 21д, ал. 1 от Закона за защита от вредното 
въздействие на химичните вещества и смеси.
§ 4. Контролът по изпълнението на наред­
бата се възлага на органите по чл. 27, ал. 6 и 
7 от Закона за защита от вредното въздействие 
на химичните вещества и смеси.